CELEX: 32016R2149
Language: et
Date: 2016-12-07 00:00:00
Title: Komisjoni rakendusmäärus (EL) 2016/2149, 7. detsember 2016, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Noix de Grenoble (KPN)]

8.12.2016   
            
            
               ET
            
            
               Euroopa Liidu Teataja
            
            
               L 333/42
            
         KOMISJONI RAKENDUSMÄÄRUS (EL) 2016/2149,
   7. detsember 2016,
   millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Noix de Grenoble (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 15 lõiget 1 ja artikli 52 lõiget 2,
   ning arvestades järgmist:
   
               (1)
            
            
               Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Prantsusmaa taotluse saada heakskiit komisjoni määrusega (EÜ) nr 1107/96 (2) (mida on muudetud komisjoni määrusega (EÜ) nr 1204/2003) (3) registreeritud kaitstud päritolunimetuse „Noix de Grenoble“ spetsifikaadi muudatusele.
            
         
               (2)
            
            
               Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas
                   (4).
            
         
               (3)
            
            
               18. detsembril 2014. aastal ja 31. juulil 2015. aastal komisjoni jõudnud kirjades teatasid Prantsuse ametiasutused, et Prantsusmaal asuvad ettevõtjad Les Jumelles Ets Huot, ZA Les Creux, 26600 Gervans, ja SN Comptoir rhodanien, ZA Les Lots, 26600 Tain-l'Hermitage, kes tegutsevad väljaspool määratletud geograafilist piirkonda, on pähkleid pakendavate ettevõtjatena toodet müüginimetuse „Noix de Grenoble“ all õiguspäraselt turustanud ja kõnealust nimetust viie aasta jooksul pidevalt kasutanud ning et kõnealune üksikasi tuli ilmsiks riikliku vastuväitemenetluse raames. Tootespetsifikaadi muutmise (geograafilises piirkonnas pakendamise piirang) tõttu ei ole kahel ettevõtjal võimalik registrisse kantud nimetust kasutada.
            
         
               (4)
            
            
               Kuna ettevõtjad Les Jumelles Ets Huot, ZA Les Creux, 26600 Gervans, ja SN Comptoir rhodanien, ZA Les Lots, 26600 Tain-l'Hermitage, vastavad määruse (EL) nr 1151/2012 artikli 15 lõikes 1 sätestatud tingimustele, tuleks nende suhtes tootenimetuse „Noix de Grenoble“ kasutamise lubamisel kohaldada viieaastast üleminekuperioodi alates muudatuse heakskiitmisest, et neil oleks võimalik pärast tootespetsifikaadi muutmist kasutada müüginimetuse õiguspärasel kasutamisel üleminekuperioodi.
            
         
               (5)
            
            
               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleb spetsifikaadi muudatus heaks kiita.
            
         
               (6)
            
            
               Käesoleva määrusega ette nähtud meetmed on kooskõlas põllumajandustoodete kvaliteedipoliitika komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   
      Euroopa Liidu Teatajas avaldatud nimetuse „Noix de Grenoble“ (KPN) spetsifikaadi muudatus kiidetakse heaks.
   Artikkel 2
   Ettevõtjatel Les Jumelles Ets Huot, ZA Les Creux, 26600 Gervans, ja SN Comptoir rhodanien, ZA Les Lots, 26600 Tain-l'Hermitage, lubatakse jätkata registrisse kantud nimetuse „Noix de Grenoble“ (KPN) kasutamist viie aasta jooksul alates käesoleva määruse jõustumise kuupäevast.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. detsember 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 343, 14.12.2012, lk 1.
   
      (2)  EÜT L 148, 21.6.1996, lk 1.
   
      (3)  ELT L 168, 5.7.2003, lk 10.
   
      (4)  ELT C 130, 13.4.2016, lk 12.